ICN เซ็นสัญญางานใหม่ 3 โครงการ รับเงิน 92 ลบ.
ICN ลงนามสัญญารับงานใหม่ 3 โครงการในเดือนก.พ. รับเงิน 92.33 ลบ.
ICN ลงนามสัญญารับงานใหม่ 3 โครงการในเดือนก.พ. รับเงิน 92.33 ลบ.
22 ก.พ. 2565

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยว่า บริษัทฯได้ลงนามสัญญาจำนวน 3 สัญญา มูลค่างานรวม 92.33 ล้านบาท ได้แก่ 1.สัญญาซื้อเลขที่ พ.084/2565 ลงวันที่ 1 กุมภาพันธ์ 2565 งานซื้อระบบ ICT และ Health Tech พร้อมติดตั้งจำนวน 1 ระบบ จากคณะแพทย์ศาสตร์ มหาวิทยาลัยเชียงใหม่ มูลค่างาน 23,990,000 บาท (รวมภาษีมูลค่าเพิ่ม) โดยมีระยะเวลาดำเนินงานภายใน 180 วัน นับถัดจากวันที่ลงนามสัญญา และรับประกัน 2 ปี
รวมทั้ง 2.สัญญาจ้างเลขที่ A02/3160028721/2565 ลงวันที่ 11 กุมภาพันธ์ 2565 งานจ้างขยายระบบ Network Monitoring Tool รองรับลูกค้า NT1 Roaming จากบมจ. โทรคมนาคมแห่งชาติ (NT) มูลค่างาน 42,703,700 บาท (รวมภาษีมูลค่าเพิ่ม) ระยะเวลาดำเนินงานภายใน 120 วัน นับถัดจากวันที่ลงนามสัญญาและรับประกัน 1 ปี
พร้อมทั้ง 3. สัญญาจ้างเลขที่ A02/3160028690/2565 ลงวันที่ 11 กุมภาพันธ์ 2565 งานจ้างทำงานบำรุงรักษาอุปกรณ์ Core Switch และบริหารจัดการอะไหล่อุปกรณ์อื่นของ Transport Network จากบมจ. โทรคมนาคมแห่งชาติ มูลค่างาน 25,636,986 บาท (รวมภาษีมูลค่าเพิ่ม) กำหนดแล้วเสร็จภายใน 12 เดือน